เงินบาทเปิดตลาด 32.70/73
ธนาคารซีไอเอ็มบีรายงาน เงินบาทเปิด 32.70/73 แนวโน้มตลอดสัปดาห์แข็งค่าต่อจากเงินทุนไหลเข้า
3 มี.ค. 2553

ธนาคารซีไอเอ็มบีรายงาน เงินบาทเปิด 32.70/73 แนวโน้มตลอดสัปดาห์แข็งค่าต่อจากเงินทุนไหลเข้า
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 32.70/73 บาท/ดอลลาร์ แข็งค่าขึ้นจากเมื่อวานนี้ที่ปิดตลาดที่ระดับ 32.74/76 บาท/ดอลลาร์ และล่าสุดแข็งค่าขึ้นมาอยู่ที่ระดับ 32.66 บาท/ดอลลาร์
แนวโน้มทั้งสัปดาห์นี้คาดว่าเงินบาทมีโอกาสแข็งค่าได้ เนื่องจากยังมีเงินทุนไหลเข้าไทยทั้งในตลาดพันธบัตร และตลาดหุ้น 
“ในระยะสั้นนี้มองว่าเงินบาทยังมีแนวโน้มแข็งค่าได้ต่อ เพราะ Flow ยังจะเข้ามาอยู่ ทั้งตลาดบอนด์ และตลาดหุ้น ปัจจัยสำคัญอีกตัวคือสัปดาห์หน้าแบงก์ชาติจะประชุม กนง.ซึ่งคาดว่าน่าจะคงอัตราดอกเบี้ยนโยบายไว้ต่อ เพราะล่าสุด Core CPI ยังต่ำมาก...ช่วง 1-2 เดือนนี้คงยังไม่ปรับดอกเบี้ย เพราะถ้าปรับขึ้นดอกเบี้ยจะยิ่งกดดันให้บาทแข็งค่ามากขึ้นอีก" นักบริหารเงิน ระบุ
ส่วนสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 88.73/74 เยน/ดอลลาร์ ค่าเงินยูโรอยู่ที่ระดับ 1.3634/3635 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 32.60-32.70 บาท/ดอลลาร์